Diari Oficial de la Generalitat Valenciana


Sumari del DOGV 9978, del 08-11-2024 (2024/11218)

RESOLUCIÓ d’1 de novembre de 2024, per la qual es convoca un procés selectiu de promoció interna vertical per a l’accés a les escales bàsiques de biblioteques, de laboratoris de ciències i tecnològics i d’instrumentació i infraestructures cientificotècniques de la Universitat d’Alacant, del grup C, subgrup C1, pel sistema d’oposició. Referència PI-03/24.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9978

Data del DOGV
:   08-11-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/11685

CVE
:   PEVZ-A-2293-10684

Data del document
:   01-11-2024

Organisme emissor
:   Universitat d'Alacant

Tipus de document
:   Resolució

D’acord amb el que disposa l’article 135 de la Llei 4/2021, de 16 d’abril, de la funció pública valenciana, en els articles 25 i 26 del Decret 3/2017, de 13 de gener, del Consell, pel qual s’aprova el Reglament de selecció, provisió de llocs de treball i mobilitat del personal de la funció pública valenciana, aquesta universitat, fent ús de les competències que li són atribuïdes en l’article 3.2. j) de la Llei orgànica 2/2023, de 22 de març, del sistema universitari, com també en els Estatuts d’aquesta universitat, acorda convocar procés selectiu de promoció interna vertical per a l’accés a les escales bàsiques de biblioteques, de laboratoris de ciències i tecnològics i d’instrumentació i infraestructures cientificotècniques de la Universitat d’Alacant, classificades dins del grup C, subgrup C1, per a cobrir les places vacants que es detallen en la base 1.1, corresponents a l’oferta d’ocupació pública per a l’any 2024.

Bases de la convocatòria

*1. Normes generals*

1.1. Es convoca procés selectiu de promoció interna vertical, per a cobrir les següents places vacants d’especialista tècnic/a, del grup C, subgrup C1:

– 1 plaça: escala bàsica de biblioteques.

– 3 places: escala bàsica de laboratoris de ciències i tecnològics.

– 1 plaça: escala bàsica d’instrumentació i infraestructures cientificotècniques.

D’acord amb el que preveu l’acord de Consell de Govern de la Universitat d’Alacant de 27 de gener de 2022, pel qual s’aprova el IV Pla d’igualtat d’oportunitats entre dones i homes de la Universitat d’Alacant i amb l’article 61.2.f) de la Llei 4/2021, de 16 d’abril, de la Generalitat, de la funció pública valenciana, es fa constar que:

– la distribució percentual en l’escala bàsica de biblioteques és de 67,85% dones i 32,14% homes, i per tant hi ha infrarepresentació d’homes.

– la distribució percentual en l’escala bàsica de laboratoris de ciències i tecnològics és de 40,35% dones i 59,65% homes i en l’escala bàsica d’instrumentació i infraestructures cientificotècniques és de 40% dones i 60% homes, i per tant no hi ha infrarepresentació de cap dels gèneres

1.2. A aquesta convocatòria, hi seran aplicables la Llei orgànica 2/2023 del sistema universitari, el Reial decret legislatiu 5/2015, de 30 d’octubre, pel qual s’aprova el text refós de la Llei de l’estatut bàsic de l’empleat públic, la Llei 4/2021, de 16 d’abril, de la Generalitat, de la funció pública valenciana, el Decret 3/2017, de 13 de gener, del Consell, pel qual s’aprova el Reglament de selecció, provisió de llocs de treball i mobilitat del personal de la funció pública valenciana, el Decret 25/2012, de 3 de febrer, del Consell, pel qual s’aprova l’Estatut de la Universitat d’Alacant (DOGV de 9 de febrer), la Instrucció de Secretaria General i de la Gerència de la Universitat d’Alacant de data 8 de novembre de 2019, per la qual s’estableix l’obligatorietat d’utilitzar mitjans electrònics per a la presentació de sol·licituds, les comunicacions, les notificacions i la resta de la tramitació en els processos de selecció per a l’accés a les escales funcionarials del personal d’administració, i altra normativa de general aplicació.

*2. Requisits del personal aspirant*

2.1. Per a ser admesa o admès a la realització del procés selectiu, a més dels requisits generals d’accés previstos en l’article 62 de la Llei 4/2021, de 16 d’abril, de la funció pública valenciana, el personal aspirant haurà de reunir-ne els següents:

2.1.1. Per a l’accés a l’escala bàsica de biblioteques de la Universitat d’Alacant, ser personal funcionari de carrera a la Universitat d’Alacant de l’escala auxiliar de biblioteques de la Universitat d’Alacant o d’altres escales o cossos equivalents d’altres administracions públiques, i haver prestat serveis efectius en aquesta universitat durant, almenys, dos anys en el cos o escala des què s’accedeix.

Per a l’accés a l’escala bàsica de laboratoris de ciències i tecnològics de la Universitat d’Alacant, ser personal funcionari de carrera de l’escala auxiliar de laboratoris de ciències i tecnològics de la Universitat d’Alacant o d’altres escales o cossos equivalents d’altres administracions públiques, i haver prestat serveis efectius en aquesta universitat durant, almenys, dos anys en el cos o escala des què s’accedeix.

Per a l’accés a l’escala bàsica d’instrumentació i infraestructures cientificotècniques de la Universitat d’Alacant, ser personal funcionari de carrera de l'escala auxiliar d’instrumentació i infraestructures cientificotècniques de la Universitat d’Alacant, o d’altres escales o cossos equivalents d’altres administracions públiques, i haver prestat serveis efectius en aquesta universitat durant, almenys, dos anys en el cos o escala des què s’accedeix.

Per a l’acompliment d’aquest requisit es tindrà en compte la integració de les anteriors escales en les noves, com també els canvis de denominació (Resolució 27 de maig de 2024, del Rectorat de la Universitat d’Alacant per la qual es fa pública l’ordenació de les escales pròpies del personal tècnic, de gestió i d’administració i serveis de la Universitat d’Alacant, DOGV de 05.06.2024).

2.1.2. Estar en actiu o en excedència voluntària per cura de familiars en l’escala des de la qual s’accedeix als llocs convocats.

2.1.3. No pertànyer com a personal funcionari de carrera a l’escala de la Universitat d’Alacant a què s’accedirà.

2.1.4. Estar en possessió del títol de batxiller, tècnica o tècnic de formació professional o equivalent, o d’altres títols de nivell acadèmic superior als anteriors, o bé complir els requisits per a la seua obtenció abans de la finalització del termini de presentació de sol·licituds i disposar del justificant d’haver abonat les taxes per a la seua expedició o de la certificació acadèmica que acredite haver finalitzat els estudis que donen dret a la seua obtenció.

En el cas de les proves d’accés a la universitat per a majors de 25 anys, s’hauran de complir els requisits previstos en l’article 4.3 de l’Ordre EDU/1603/2009, de 10 de juny.

Respecte a les titulacions obtingudes a l’estranger s’haurà d’estar en possessió de la credencial que acredite la seua homologació o equivalència.

El requisit de titulació podrà ser substituït per tenir una antiguitat de deu anys en escales del subgrup C2.

2.2. Tots els requisits hauran de complir-se en el dia de finalització del termini de presentació de sol·licituds i mantenir-los fins al moment de la presa de possessió com a personal funcionari de carrera.

*3. Procediment de selecció*

3.1. El procediment de selecció serà el d’oposició i constarà d’un exercici de caràcter obligatori i eliminatori, que consistirà en un qüestionari amb quatre respostes alternatives en cada pregunta, de les quals només una serà la correcta, en què es contestaran qüestions referides la totalitat del temari, corresponent a cadascuna de les escales a les quals s’accedirà, detallat en l’annex I.

Constarà com a màxim de 100 preguntes i la duració d’aquest no podrà superar els 125 minuts. Es valorarà de 0 a 10 punts i per a superar-ho serà necessari obtenir almenys 5 punts. Cada pregunta contestada erròniament tindrà una penalització d’un terç sobre les correctes i les contestacions en blanc no puntuaran.

La puntuació s’atorgarà amb dos decimals i arredonida, per la qual cosa, si el tercer decimal fora igual o major que 5 l’anterior s’incrementaria en una unitat, i si fora menor no es modificaria.

En cas que alguna pregunta fora anul·lada a conseqüència de l’estimació d’alguna impugnació, l’exercici es continuarà valorant sobre la puntuació inicialment indicada en aquesta base, i s’ajustarà proporcionalment el valor de les respostes correctes.

La puntuació d’aquest exercici es calcularà aplicant la fórmula següent:

Puntuació = [(Nombre d’encerts – Nombre d’errors x 1/3) / Nombre total preguntes vàlides de l’exercici] x Nota màxima de l’exercici.

3.2. Les persones aspirants seran convocades a l’exercici en única crida, i seran excloses de l’oposició aquelles persones que no hi compareguen i perdran el dret encara que es personen en els llocs de celebració una vegada iniciat l’exercici o per la inassistència a aquest, encara que siga degut a causes justificades.

3.3. Excepcions a la base 3.1.

Es podrà sol·licitar l’ajornament de l’exercici quan concórrega alguna de les circumstàncies següents:

a) Situació d’embaràs de risc o part.

b) Víctimes de violència de gènere que no puguen assistir per motius de seguretat.

Si alguna de les persones aspirants no poguera iniciar o completar el procés selectiu per les causes descrites, podrà sol·licitar l’ajornament de l’exercici abans del dia establit per a la realització inicial d’aquest, mitjançant escrit dirigit al Tribunal a través del procediment d’“Instància Genèrica” disponible en la seu electrònica de la Universitat d’Alacant <https://seuelectronica.ua.es/va/registre-electronic.html>, indicant en l’apartat “EXPOSA” la referència d’aquesta convocatòria i la unitat a què va dirigida: Selecció i Provisió PTGAS, a l’efecte que el tribunal adopte la decisió que considere oportuna.

Per a ser tinguda en compte, haurà d’acompanyar la justificació acreditativa de la situació en la qual es trobe, si no es pot presentar juntament amb l’escrit de comunicació, s’haurà de fer en els 5 dies hàbils següents.

L’exercici no podrà demorar-se de manera que es menyscabe el dret de la resta de les persones aspirants a una resolució del procés selectiu ajustada als temps previstos, la qual cosa haurà de ser valorada pel tribunal. En tot cas, la realització d’aquesta prova ajornada tindrà lloc abans de la publicació de la llista de les persones aspirants que hagen superat el procés selectiu.

3.4. Després de la realització de l’exercici, el tribunal farà pública en els llocs previstos en la base 8, la relació provisional d’aspirants que l’hagen superat i concedirà un termini de reclamacions comptador a partir de l’endemà de la publicació perquè les persones interessades formulen les reclamacions i les al·legacions que estimen pertinents, tant en relació amb aquests resultats provisionals, com al contingut de l’exercici, mitjançant l’accés al seu expedient d’administració electrònica.

3.5. Transcorregut el termini de reclamacions establit en el paràgraf anterior, el tribunal publicarà la relació definitiva de persones aspirants que han superat l’exercici. En aquesta relació, el personal figurarà ordenat per puntuació de major a menor, una vegada dirimits els possibles empats que pogueren produir-se.

A continuació, a aquestes persones aspirants i per l’ordre establit en el punt anterior, se’ls oferiran les vacants convocades fins que es cobrisquen íntegrament, tenint en compte que els qui estiguen en disposició de fer-ho podran fer ús del que estableix l’article 135.7 de la Llei 4/2021, de 16 d’abril, de la funció pública valenciana. Conclòs el termini que s’establisca per a l’elecció de les vacants no se n’admetrà cap canvi.

Finalitzada l’elecció i completada la cobertura de les vacants, el tribunal declararà la relació de persones aspirants que han superat el procés selectiu i que seran proposades per al seu nomenament com a personal funcionari de carrera. Aquesta relació podrà contenir un nombre superior de persones aprovades al de vacants convocades, en el cas que algun aspirant haguera fet ús del que estableix el paràgraf anterior, i amb la finalitat d’assegurar la cobertura de les vacants convocades, d’acord amb el que estableix l’article 67.8 de la citada Llei 4/2021.

3.6. Els casos d’empat que es produïsquen es dirimiran de la manera següent:

1r. Els empats es resoldran en favor de les persones amb diversitat funcional. Si l’empat es produeix entre aquestes persones, es resoldrà a favor de qui tinga acreditat un major percentatge de discapacitat, atenent el que disposa l’article 18.6 del Decret 3/2017, de 13 de gener, del Consell, pel qual s’aprova el Reglament de selecció, provisió de llocs de treball i mobilitat del personal de la funció pública valenciana.

2n. Si persisteix l’empat, si aquest fora entre persones de distint gènere, es dirimirà a favor del gènere infrarepresentat indicat en la base 1.1, ateses les instruccions per a resoldre empats en processos selectius, aprovades en Consell de Govern de 26 d’octubre de 2016 (BOUA de 28 d’octubre).

3r. Si l’empat fora entre persones del mateix gènere o no hi haguera infrarepresentació, aquesta es dirimirà per ordre alfabètic del primer cognom de les persones aspirants empatades, i s’iniciarà aquest ordre per la lletra determinada en la resolució dictada per la Conselleria que tinga atribuïda la competència en matèria de funció pública, que estiga en vigor en la data en què es publiquen aquestes bases en el DOGV, mitjançant la qual es determine l’ordre d’intervenció dels aspirants a totes les proves selectives que es facen durant l’any.

3.7. En el cas que el nombre d’aspirants aprovats fora inferior al de places convocades, les places sobrants es declararan desertes.

*4. Sol·licituds*

4.1 En virtut de la Instrucció de Secretaria General i de la Gerència de la Universitat d’Alacant (<https://s.ua.es/va/LOTf>) Per la qual s’estableix l’obligatorietat d’utilitzar mitjans electrònics, les persones que vulguen prendre part en el procés de selecció hauran de presentar en el termini de deu dies hàbils, a partir de l’endemà de publicació d’aquesta convocatòria en el *Diari Oficial de la Generalitat Valenciana*  (DOGV), la corresponent sol·licitud que es formalitzarà a través de la Seu Electrònica: <https://seuelectronica.ua.es/va>  o en l’adreça següent: <https://cvnet.cpd.ua.es/eadmua/Tramites/index?>, seleccionant el tràmit establit: «Sol·licitud de places personal tècnic per a projectes d’investigació».

4.2 Les persones amb discapacitat que desitgen sol·licitar adaptació de temps i/o mitjans per a la realització de l’exercici, hauran d’indicar-ho en la sol·licitud, i serà requisit, en aquest cas, aportar l’informe sobre adaptació de la prova selectiva (temps i/o mitjans), expedit pel centre d’Avaluació de Persones amb Diversitat Funcional de la Direcció Territorial de la província corresponent. En el cas de no poder adjuntar-lo en el moment de la presentació de la sol·licitud el podrà adjuntar fins a la data final d’esmenes a la llista provisional de persones aspirants admeses i excloses. La documentació requerida en aquest punt haurà de ser adjuntada en l’apartat «Adaptació realització exercicis».

4.3 D’acord amb el que disposa la legislació vigent en matèria de protecció de dades, la Universitat d’Alacant tractarà les dades aportades pel personal aspirant amb la finalitat de gestionar i resoldre la convocatòria. La base de legitimació d’aquest tractament es basa en el compliment d’una missió feta en interès públic o en l’exercici dels poders públics conferits a la Universitat d’Alacant. En el marc dels tractaments esmentats, les vostres dades no podran ser cedides, excepte obligació legal, i seran conservades durant el temps estrictament necessari per a complir amb la finalitat esmentada.

La persona interessada pot exercir els seus drets en relació amb el tractament de les dades personals d’accés, rectificació i supressió, entre d’altres, mitjançant una sol·licitud dirigida a la Gerència de la Universitat en el Registre General de la Universitat d’Alacant, o bé a través de la Seu Electrònica <https://seuelectronica.ua.es/va/index.html>. Podrà, així mateix, posar-se en contacte amb el delegat de Protecció de Dades a través de l’adreça jbf@bb.bx.

La informació addicional i detallada sobre protecció de dades, els drets de les persones interessades i la política de privacitat de la Universitat d’Alacant, poden ser consultats en l’enllaç següent:

<https://seuelectronica.ua.es/va/privadesa.html>

4.4. El correu electrònic que figure en la sol·licitud del personal aspirant servirà per a l’enviament d’avisos, a títol informatiu, de les diferents resolucions o altres actes que es publiquen en l’expedient electrònic d’aquesta convocatòria, fet que no substitueix en cap cas la notificació, que es farà en la forma establida en la base 8.

*5. Admissió de persones aspirants*

5.1. Expirat el termini de presentació de sol·licituds, el rectorat de la Universitat d’Alacant dictarà resolució, que es publicarà en el *Diari Oficial de la Generalitat Valenciana*  i en els llocs previstos en la base 8, que contindrà la relació provisional de persones aspirants admeses i excloses, amb indicació de la causa d’exclusió, on constarà necessàriament els cognoms, nom, i els dígits visibles del DNI.

5.2. Les persones aspirants podran, en el termini de 10 dies hàbils, comptadors a partir del següent de la publicació de la resolució en el *Diari Oficial de la Generalitat Valenciana*, esmenar el defecte que haja motivat l’exclusió o fer les al·legacions que consideren oportunes, accedint al seu expedient en administració electrònica.

En qualsevol cas, per a evitar errors i possibilitar l’esmena dins del termini, les persones aspirants comprovaran, no sols que figuren en la relació provisional de persones aspirants admeses i excloses, sinó que a més els seus noms i els dígits visibles del DNI consten correctament en aquesta relació.

5.3. Conclòs aquest termini, esmenats els defectes, si escau, i ateses les al·legacions que corresponguen, es dictarà una resolució que contindrà, a més de la relació definitiva de personal admès i exclòs, el lloc, la data i l’hora de començament de l’exercici, amb una antelació mínima de 10 dies hàbils. Aquesta resolució es publicarà en el *Diari Oficial de la Generalitat Valenciana*  i en els llocs previstos en la base 8.

En qualsevol moment del procés selectiu, si el tribunal tinguera coneixement que alguna de les persones no tinguera la totalitat dels requisits exigits per aquesta convocatòria, prèvia audiència de la persona interessada haurà de proposar la seua exclusió al rectorat de la Universitat, i comunicar-li, així mateix, les inexactituds o les falsedats formulades per la persona aspirant en la sol·licitud d’admissió al procés selectiu, als efectes procedents.

Contra l’exclusió de la persona aspirant podrà interposar-se recurs d’alçada, davant de la mateixa autoritat indicada en el paràgraf anterior.

*6. Presentació de documents i nomenament*

6.1. Finalitzat el procés selectiu, el tribunal remetrà al Rectorat, per a la seua publicació mitjançant resolució en el *Diari Oficial de la Generalitat Valenciana*  i en els llocs previstos en la base 8, la relació definitiva de persones aspirants que han superat el procés i que seran proposades per al seu nomenament com a personal funcionari de carrera de l'escala corresponent de la Universitat d’Alacant.

6.2. Publicada aquesta relació definitiva, aquelles persones de les quals no conste en el Servici de Gestió de Personal la fotocòpia compulsada del títol acadèmic exigible segons aquesta convocatòria, hauran de presentar en el termini de deu dies hàbils comptadors des del dia següent al de la publicació, mitjançant el tràmit d’instància genèrica disponible en la Seu Electrònica de la Universitat d’Alacant, autorització perquè la Universitat d’Alacant obtinga la verificació de la inscripció en el Registre Nacional de Títols (RNT), mitjançant la generació del codi corresponent, del títol acadèmic exigible segons aquesta convocatòria, o certificació acadèmica que acredite haver fet tots els estudis per a l’obtenció d’aquest i document justificatiu d’haver abonat els drets per a l’expedició del títol, si aquest títol es troba en procés de ser registrat en el RNT. El codi d’autorització, que cal annexar a la instància, s’obté, en el cas de titulacions universitàries oficials espanyoles, en l’adreça següent: <https://seu.educacion.gob.es/sede/login/inicio.jjsp?idConvocatoria=103>

En el cas de titulacions obtingudes a l’estranger, haurà de presentar-se la credencial que acredite la seua homologació o equivalència.

6.3. En el termini esmentat en el paràgraf anterior, aquelles persones en les quals en el seu expedient de formació no conste estar en possessió del nivell de coneixements de valencià exigit en l’article 20 del Decret 3/2017, de 13 de gener, pel qual s’aprova el Reglament de selecció, provisió de llocs de treball i mobilitat del personal de la funció pública valenciana, hauran de presentar també mitjançant el tràmit d’instància genèrica disponible en la Seu Electrònica, dirigida al Servei de Gestió de Personal, la declaració que figura com a Annex II d’aquesta convocatòria, acompanyada, si escau, de l’acreditació dels coneixements de valencià, mitjançant les certificacions establides per la normativa per la qual s’estableixen els certificats de coneixement de valencià que expedeix el Servei de Llengües de la Universitat d’Alacant i les equivalències d’altres títols, diplomes i certificats. Qui no estiga en possessió del nivell de coneixements exigit, quedarà compromesa o compromès a assistir als cursos de perfeccionament que a aquest efecte s’organitzen.

6.4. Les persones que, dins del termini fixat i excepte els casos de força major, no presenten la documentació o de l’examen d’aquesta es deduïra que manca algun dels requisits assenyalats en la base 2, no podran ser nomenades personal funcionari de carrera que corresponga i quedaran anul·lades les seues actuacions, sense perjudici de la responsabilitat en què hagueren incorregut per falsedat en la sol·licitud inicial.

6.5. Transcorregut el termini de presentació de documentació es dictarà resolució, que es publicarà en el *Diari Oficial de la Generalitat Valenciana*, i es farà el nomenament com a personal funcionari de carrera de l’escala corresponent de la Universitat d’Alacant, de tot el personal inclòs en la relació definitiva de persones aspirants que han superat el procés selectiu i que han sigut proposats per al seu nomenament, sempre que hagen complit en termini el que estableixen els punts anteriors.

6.6. La presa de possessió s’efectuarà en el termini d’un mes comptador des de la data de publicació del nomenament en el *Diari Oficial de la Generalitat Valenciana*.

*7. Tribunal*

7.1. Els membres del tribunal i el seu personal assessor se subjectaran en el seu règim i funcionament al que estableixen l’article 15 i següents de la Llei 40/2015, d’1 d’octubre, de règim jurídic del sector públic, a les causes generals d’abstenció i recusació contingudes en l’esmentada llei i al que preveuen l’article 28 i següents del Decret 3/2017, de 13 de gener, del Consell, pel qual s’aprova el Reglament de selecció, provisió de llocs de treball i mobilitat del personal de la funció pública valenciana.

Els membres del tribunal hauran de reunir, a més, els requisits previstos en l’article 67 de la Llei 4/2021, de 16 d’abril, de la Generalitat, de la funció pública valenciana.

7.2. Prèvia convocatòria de la presidenta o president, es constituirà el tribunal amb l’assistència de la presidenta o president i secretària o secretari i de la meitat, almenys, dels seus membres titulars o suplents.

7.3. Durant el procés selectiu, el tribunal resoldrà tots els dubtes que pogueren sorgir en l’aplicació d’aquestes normes, com també el que s’haja de fer en els casos no previstos.

7.4. El tribunal podrà disposar la incorporació als seus treballs de personal assessor especialitzat per a la realització de l’exercici, i es limitarà a prestar la seua col·laboració en les seues especialitats tècniques. La designació d’aquest haurà de comunicar-se al Rectorat de la Universitat i fer-se pública.

7.5. El tribunal qualificador adoptarà les mesures necessàries en aquells casos en què resulte necessari, de manera que les persones amb discapacitat gaudisquen de condicions similars per a la realització de l’exercici que la resta de les altres persones participants. En aquest sentit s’establiran, per a les persones amb discapacitat que ho sol·liciten les adaptacions possibles en temps i mitjans per a la seua realització. Si en qualsevol moment del procés selectiu se li suscitaren dubtes al tribunal respecte a la capacitat d’una persona aspirant per a l’acompliment de les activitats habitualment desenvolupades pel personal funcionari de l’escala corresponent de la Universitat d’Alacant, podrà recaptar el dictamen corresponent dels òrgans competents de la comunitat autònoma que pertoque, i en aquest cas, podrà participar condicionalment en el procés selectiu, i quedarà en suspens la resolució definitiva sobre l’admissió o l’exclusió en el procés selectiu fins a la recepció del dictamen.

7.6. El tribunal qualificador de les proves adoptarà les mesures oportunes per a garantir que l’exercici siga corregit sense que es conega la identitat del personal aspirant. Seran excloses aquelles persones en els fulls d’examen de les quals figuren noms, trets, marques o signes que permeten conèixer la identitat d’aquestes.

7.7. El Tribunal vetlarà perquè queden garantits els principis de mèrit, capacitat i d’igualtat d’oportunitats i de tracte entre dones i homes.

7.8. A l’efecte de comunicació i altres incidències el tribunal tindrà la seu al Servei de Selecció de Personal.

7.9. Els membres del tribunal, el personal assessor i el personal col·laborador, percebran les gratificacions per assistències fixades en la normativa de la Universitat d’Alacant sobre indemnitzacions per raó de servei vigent en el moment de la publicació de la convocatòria.

7.9. El tribunal, titular i suplent, el nomenament del qual es publicarà en el *Diari Oficial de la Generalitat Valenciana*  i en els llocs previstos en la base 8, amb una antelació mínima d’un mes a la data de començament de l’exercici, estarà format per la presidenta o el president, la secretària o el secretari i 3 vocals.

*8. Informació i notificacions al personal aspirant*

D’acord amb el que preveu l’article 45.1 b) de la Llei 39/2015, d’1 d’octubre, les publicacions detallades en aquestes bases, com també la informació d’altres actes que se’n deriven i que requerisquen publicació, inclosos els recursos en via administrativa, es faran en Seu Electrònica, en l’apartat “Altres documents generals” de l’expedient de l’aspirant associat a aquesta convocatòria, que substitueix la notificació a les persones interessades i produeix els mateixos efectes.

En el cas d’haver de fer alguna notificació individual, es farà a través del sistema de notificació electrònica de la UA.

*9. Norma final*

Contra aquesta convocatòria i qualsevol acte administratiu que se’n deriven, que esgoten la via administrativa, podrà interposar-se recurs contenciós administratiu davant del jutjat contenciós administratiu d’Alacant que siga competent, en el termini de dos mesos comptadors a partir de l’endemà de ser publicada, d’acord amb el que estableix l’article 114 de la Llei 39/2015, d’1 d’octubre, del procediment administratiu comú de les administracions públiques; el 38.4 de la Llei orgànica 2/2023, de 22 de març, d’universitats i el 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d’un mes comptador a partir de l’endemà de la publicació d’aquesta convocatòria davant del rectorat, d’acord amb el que disposen els articles 123 i 124 de la Llei 39/2015. Tot això sense perjudici que s’utilitze qualsevol altra via que es considere oportuna.

Davant de les actuacions definitives de la comissió de valoració, podrà interposar-se un recurs d’alçada previst en l’article 121 de la Llei 39/2015 en el termini d’un mes comptador des de l’endemà de les publicacions o notificacions. El recurs podrà interposar-se davant de l’òrgan que va dictar l’acte que s’impugna o davant del rectorat com a òrgan competent per a resoldre’l.

No es podrà presentar recurs davant d’aquelles resolucions o dels actes que, per establir un termini d’esmenes, reclamacions o al·legacions, no siguen definitius. Les resolucions que es produïsquen després d’aquest tràmit sí que seran susceptibles del recurs corresponent.

ANNEX I

Referència PI-03/24

Temari per a l’accés a l’escala bàsica de biblioteques

Tema 1: Llei orgànica del Sistema Universitari (LOSU): Capítol II (Governança de les universitats públiques), IV (Personal docent i investigador de les universitats públiques) i V (Personal tècnic, de gestió i d’administració i serveis de les universitats públiques) del Títol IX (Règim específic de les universitats públiques).

Tema 2: Pla de prevenció de la Universitat d’Alacant (BOUA 03/07/2009): Punt 1 (Pla de prevenció de riscos laborals, punt 2 (Organització de la prevenció), punt 5 (Formació dels treballadors) i punt 6 (Participació dels treballadors).

Tema 3: Condicions d’ús del correu electrònic (BOUA 05/07/2016) i Normativa de la Universitat d’Alacant per a la creació i l’ús de contrasenyes (BOUA 28/02/2019).

Tema 4: Les Biblioteques Universitàries, situació i tendències. Cooperació entre Biblioteques Universitàries i Científiques. La Xarxa de Biblioteques Universitàries Espanyoles (REBIUN) i el consorci de biblioteques universitàries de la Comunitat Valènciana (BUVAL).

Tema 5: La Biblioteca Universitària de la Universitat d’Alacant: estructura i serveis als diferents perfils. El Reglament de la Biblioteca de la Universitat d’Alacant (BOUA de 30.06.2017).

Tema 6: Selecció i adquisició de llibres i altres materials. Gestió de les adquisicions a la Biblioteca de la UA: Model de distribució i normativa d’adquisicions de fons bibliogràfics amb càrrec al pressupost de la Biblioteca Universitària de la Universitat d’Alacant (BOUA de 30.06.2017).

Tema 7: El servei de préstec. Circulació de fons en la BUA: préstec, devolució, sancions, reserves, renovacions, etc. Normativa d’ús dels fons bibliogràfics i documentals de la Universitat d’Alacant (BOUA de 01.03.2024). El préstec interbibliotecari a la BUA.

Tema 8: Les fonts d’informació i la cerca bibliogràfica. Etapes de la cerca i operadors booleans.

Tema 9: Ordenació i manteniment de fons. L’ordenació de fons bibliogràfics. Sistemes d’ordenació. La CDU com a sistema d’ordenació. La signatura.

Tema 10: Serveis d’extensió bibliotecària i cultural en la BUA. Eines i canals per a la difusió i la comunicació. Xarxes socials de la BUA.

Temari per a l’accés a l’escala bàsica de laboratoris de ciències i tecnològics.

Perfil Dept. Fisiologia, Genètica i Microbiologia i Dept. d’Infermeria

Tema 1: Llei orgànica del Sistema Universitari (LOSU): Capítol II (Governança de les universitats públiques), IV (Personal docent i investigador de les universitats públiques) i V (Personal tècnic, de gestió i d’administració i serveis de les universitats públiques) del Títol IX (Règim específic de les universitats públiques).

Tema 2: Pla de prevenció de la Universitat d’Alacant (BOUA 03/07/2009): punt 1 (Pla de prevenció de riscos laborals), punt 2 (Organització de la prevenció), punt 5 (Formació dels treballadors) i punt 6 (Participació dels treballadors).

Tema 3: Condicions d’ús del correu electrònic (BOUA 05/07/2016) i Normativa de la Universitat d’Alacant per a la creació i l’ús de contrasenyes (BOUA 28/02/2019).

Tema 4: Material bàsic de laboratori: material de vidre, plàstic d’un sol ús, material de dissecció, etc. Manipulació i emmagatzematge.

Tema 5: Equipament específic bàsic de laboratori: balances, centrífugues, agitadors, banys, pH-metres, microscopis, etc. Manipulació, neteja i manteniment.

Tema 6: Productes químics de laboratori: dissolvents, tampons, reactius, indicadors, etc. Manipulació i emmagatzematge.

Tema 7: Mostres biològiques: teixits, cèl·lules, microorganismes, biomolècules, etc. Manipulació, transport i emmagatzematge.

Tema 8: Higiene en el laboratori: neteja, purificació, EPIS. Productes alimentaris i aigua de laboratori.

Tema 9: Mesures profilàctiques: autoclau. Desinfecció i esterilització.

Tema 10: Gestió de residus en laboratori: classificació, envasament, tancament i retirada.

Perfil Dept. Construccions Arquitectòniques:

Tema 1: Llei orgànica del Sistema Universitari (LOSU): Capítol II (Governança de les universitats públiques), IV (Personal docent i investigador de les universitats públiques) i V (Personal tècnic, de gestió i d’administració i serveis de les universitats públiques) del Títol IX (Règim específic de les universitats públiques).

Tema 2: Pla de prevenció de la Universitat d’Alacant (BOUA 03/07/2009): punt 1 (Pla de prevenció de riscos laborals), punt 2 (Organització de la prevenció), punt 5 (Formació dels treballadors) i punt 6 (Participació dels treballadors).

Tema 3: Condicions d’ús del correu electrònic (BOUA 05/07/2016) i Normativa de la Universitat d’Alacant per a la creació i ús de contrasenyes (BOUA 28/02/2019).

Tema 4: Determinació de la granulometria de les partícules.

Tema 5: Determinació de la relació aigua/algeps i dels temps d’enduriment de l’algeps.

Tema 6: Determinació de la consistència del morter fresc per la taula de sacsejades.

Tema 7: Preparació de provetes d’assaig de morters.

Tema 8: Determinació de resistències de morters a flexió i compressió.

Tema 9: IPRL-01: Manipulació manual de càrregues.

Tema 10: IPRL-05: Emmagatzematge de productes químics i IPRL-11: Selecció i utilització de protecció individual– EPI.

Temari per a l’accés a l’escala bàsica d’instrumentació i infraestructures cientificotècniques

Tema 1: Llei orgànica del Sistema Universitari (LOSU): Capítol II (Governança de les universitats públiques), IV (Personal docent i investigador de les universitats públiques) i V (Personal tècnic, de gestió i d’administració i serveis de les universitats públiques) del Títol IX (Règim específic de les universitats públiques).

Tema 2: Pla de prevenció de la Universitat d’Alacant (BOUA 03/07/2009): Punt 1 (Pla de prevenció de riscos laborals, punt 2 (Organització de la prevenció), punt 5 (Formació dels treballadors) i punt 6 (Participació dels treballadors).

Tema 3: Condicions d’ús del correu electrònic (BOUA 05/07/2016) i Normativa de la Universitat d’Alacant per a la creació i ús de contrasenyes (BOUA 28/02/2019).

Tema 4: Fabricació mecànica: materials (tipus, característiques i usos), eines de mà (tipus, característiques i usos) i rosques (tipus, característiques i usos).

Tema 5: Màquines de trepar, procediments i operacions de trepant.

Tema 6: Torn (característiques, eines, càlculs, tipus de mecanitzats). Fresadora (característiques, eines, càlculs, tipus de treballs i mecanitzats).

Tema 7: Màquines de control numèric i les seues aplicacions.

Tema 8: Soldadura en atmosfera natural: principis bàsics i tipus (fonaments, característiques, aplicacions, equipament, materials i manteniment).

Tema 9: Soldadura en atmosfera protegida: principis bàsics i tipus (fonaments, característiques, aplicacions, equipament, materials i manteniment).

Tema 10: Prevenció de riscos laborals en tallers de fabricació mecànica.

Nota:

1. La normativa legal que empara el contingut d’aquests temes és la que es trobe en vigor en el moment de la publicació d’aquesta convocatòria en el *Diari Oficial de la Generalitat Valenciana*.

ANNEX II

*Declaració acreditació de coneixements de valencià*

Sra./Sr.

amb domicili a

i document nacional d’identitat número

declara, a l’efecte de ser nomenada o nomenat personal funcionari de l’escala

– que compleix el nivell de coneixements de valencià exigit en l’article 20 del Decret 3/2017, de 13 de gener, pel qual s’aprova el Reglament de selecció, provisió de llocs de treball i mobilitat del personal de la funció pública valenciana, i que ha d’aportar l’acreditació de coneixements de valencià, mitjançant les certificacions establides per la normativa per la qual s’estableixen els certificats de coneixement de valencià que expedeix el Servei de Llengües de la Universitat d’Alacant i les equivalències d’altres títols, diplomes i certificats, segons el següent detall:

• Certificat de nivell B1 per a accedir als subgrups C1 o C2.

– que, en cas de no estar en possessió del nivell de coneixements exigit, es compromet a assistir als cursos de perfeccionament que a aquest efecte s’organitzen.

Data i signatura:

  

Alacant, 1 de novembre de 2024

(p. d. Resolució 03.10.2024)

Julio Marcelo García Mora

Gerent